
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr.


RAPORT DE SPECIALITATE 
pentru aprobarea listei asociaţiilor şi fundaţiilor care vor beneficia de subvenţii de la bugetul local al municipiului Timişoara pentru acordarea de servicii de asistenţă socială în anul 2021, în baza legii 34/1998


	Direcția de Asistență Socială a Municipiului Timișoara, în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
	Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ”încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ”finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”.
Prin HCLMT nr. 459 din 27.11.2020 privind reglementarea procedurilor de parcurs în vederea acordării subvenţiilor din bugetul local în baza Legii nr. 34/1998 privind acordarea unor subvenţii asociaţiilor,  fundaţiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înfiinţează şi administrează unităţi de asistenţă socială, pentru anul 2021, s-a aprobat constituirea Comisiei de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2021, Regulamentul de organizare şi funcţionare al comisiei (anexa1), Grila de evaluare şi Criteriile de evaluare şi selecţionare a asociaţiilor şi fundaţiilor (anexa 2), Liniile prioritare pentru subvenţionarea din bugetul local în anul 2021 a asociaţiilor şi fundaţiilor care furnizează servicii de asistenţă socială (anexa 3), Categoriile de cheltuieli pentru fiecare tip de serviciu social (anexa 4), Serviciile complementare subvenţionate din bugetul local (anexa 5), Criteriile de departajare a unităților de asistență socială cu același punctaj (anexa 6).
Asociaţiile şi fundaţiile care furnizează servicii sociale pe raza municipiului Timişoara au depus documentaţia de solicitare a subvenţiei pentru anul 2021, conform H.G. nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare. Termenul limită a fost data de 15.12.2020.
Comisia de evaluare şi selecţionare şi-a început activitatea în data de 16.12.2020. În cadrul primei şedinţe, comisia s-a împărțit în două subcomisii, conform Regulamentului de organizare și funcționare, după care a s-au parcurs şi completat toate etapele din Grila de Evaluare și s-au aplicat Criteriile de evaluare şi selecţionare a asociaţiilor şi fundaţiilor. Cu ocazia primei întâlniri a Comisiei s-a realizat: verificarea respectării termenului de depunere a documentaţiei, verificarea administrativă a documentaţiei depuse, verificarea respectării criteriilor de eligibilitate, verificarea tehnică. În perioada 18.12.2020 – 22.12.2020 membrii subcomisiei 2 au realizat evaluarea pe teren la sediul asociaţiilor şi fundaţiilor. La ultima întâlnire a Comisiei, din data de 11.01.2021 s-au aplicat Criteriile de evaluare și selecționare, iar Comisia a acordat asociaţiilor şi fundaţiilor un punctaj final. Apoi, s-a stabilit numărul mediu lunar de persoane asistate în unitatea de asistență socială pentru care se propune acordarea subvenţiei, precum şi suma reprezentând subvenţia care se propune a fi acordată unității de asistență socială.
Conform Hotărârii de Guvern nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 9, alin. (2) ”Pentru subvențiile acordate din bugetele locale, asociațiile, fundațiile și cultele recunoscute în România, acreditate ca furnizori de servicii sociale potrivit legii, precum și nivelul subvențiilor ce urmează să fie acordate sunt aprobate prin hotărâre a consiliului local”. De asemenea, conform Regulamentului de organizare şi funcţionare al Comisiei de evaluare şi selecţionare a organizaţiilor şi fundaţiilor care pot primi subvenţii de la bugetul local în baza Legii nr.34/1998, aprobat prin HCLMT nr. 459 din 27.11.2020, art. 12 - ”La încheierea procesului de evaluare, comisia întocmește lista asociațiilor și fundațiilor și a unităților de asistență socială ale acestora, evaluate cu un punctaj final de cel puțin 60 de puncte. În cazul neîncadrării în bugetul aprobat, comisia aplică criterii de departajare aprobate în Hotărârea Consiliului Local al Municipiului Timișoara, în vederea selecționării asociațiilor, fundațiilor și cultelor”.
În cazul în care bugetul propus în sumă de 7464900 lei, nu este la nivelul sumei cuprinse, cu aceeași destinație, în bugetul inițial al Municipiului Timișoara, comisia de evaluare va aplica criteriile de departajare (prevăzute în anexa nr. 6 la HCLMT nr. 459 din 27.11.2020), conform Regulamentului de organizare și funcționare al Comisiei. 
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 cu modificările și completările ulterioare, ale Legii 292/2011 și ale art. 36 alin. (2) lit. d), alin. (6) lit. a) pct. 2 și art. 139 alin (1) OUG . 57/2019;

PROPUNEM:

1. Aprobarea Listei asociaţiilor, fundaţiilor și cultelor recunoscute în România care au fost selecţionate pentru a primi subvenție în baza Legii 34/1998, în anul 2021, conform anexei nr. 1;
2. Aprobarea Listei asociațiilor, fundațiilor şi cultelor recunoscute în România, acreditate ca furnizori de servicii sociale, a unităților de asistență socială ale acestora care au fost respinse în urma evaluării, conform anexei nr. 2;
3. Acordarea subvenției pentru un număr lunar de beneficiari propus de Comisia de evaluare și selecționare a organizațiilor, fundațiilor și cultelor recunoscute în România, în urma calculului mediu de beneficiari pentru anul 2020, în contextul pandemiei COVID 19; 
4. În cazul în care bugetul propus în sumă de 7464900 lei, nu este la nivelul sumei cuprinse, cu aceeași destinație, în bugetul inițial al Municipiului Timișoara, comisia de evaluare va aplica criteriile de departajare (prevăzute în anexa nr. 6 la HCLMT nr. 459 din 27.11.2020), conform Regulamentului de organizare și funcționare al Comisiei. 
5. Toate plățile reprezentând subvenții către asociații, fundații și culte, care acordă servicii de asistență socială și care au fost selecționate de Comisia de evaluare și selecționare a organizațiilor și fundațiilor se vor face cu respectarea prevederilor art. 40, alin (1) din Legea nr. 273/2006 privind finanțele publice locale actualizată, până la aprobarea bugetului pentru anul 2021. În consecință, sumele care vor fi acordate cu titlu de subvenție către asociații, fundații și culte, se vor stabili în limita de 1/12 din bugetul aprobat pe anul 2020. 
6. Convențiile provizorii încheiate în baza prevederilor Hotărârii de Guvern nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 12, alin (2) – “În cazul în care bugetul pe anul pentru care se acordă subvenţia nu este aprobat, se încheie o convenţie provizorie, urmând ca în termen de maximum 30 de zile de la data aprobării bugetului să se încheie convenţia definitivă”, să se încheie începând cu data de 01.01.2021.

